Vahuküla

Vahuküla (ka Vahu, 1798. aasta atlases Wahhokül) on küla Järva maakonnas Järva vallas.

Enne Eesti omavalitsuste haldusreformi 2017. aastal kuulus küla Koeru valda.

Külas on asunud Vahu mõis. Külast algab Vahu jõgi, mis suubub Preedi jõkke.

Segametsaga kaetud vooreosa Piibe maantee ääres kutsutakse Pihumäeks. Seal on Vahuküla elanike kooskäimiskoht lava ja kiigega. Mäelt avaneb ilus vaade Vahukülale.

Ajalugu
Vahuküla on kirjalikes allikais esmamainitud 1253. aastal. Vahu mõis (Wöhho) rajati 19. sajandil.

Vahukülast idas asuvad Vahu allikad, mis varem olid tuntud sinikael-partide talvitumispaigana. Pärast ümbruskonnas tehtud maaparandustöid on allikad jäänud veevaeseks.

Vahuküla läänepiiril oli Preedi jõel vesiveski (1798. aasta atlases Wahho).Vahu vesiveski. Pärandkultuuri objektid, EELIS, vaadatud 13.06.2021. Hoone oli maakivivundamendil palkhoone, pinnasepais maakividest kaldakindlustusega.http://www.vanadpildid.net/vesiveski-vahul Veski töötas viimati 1949. aastal. 1988. aastal oli talukompleks hävinud ja koht võsastunud.http://register.muinas.ee/?menuID=archivalmaterial&action=view&id=4891

Vaata ka
Sandiväsitaja

Viited

Kategooria:Järva valla külad
Kategooria:Koeru kihelkond